Борис Младенов-Young
Аз цял живот копнях за красота…

chitanka.info

Аз цял живот копнях за красота —

божествен дар, духовен и телесен.

Навред я срещах… в образ на жена,

на залез тих, на волна птича песен.

И сам усърдно красота творих

в цветята с цветовете на дъгата,

възпях я в звучен мелодичен стих,

пренесох Рая долу на земята.

Така и теб, по-чиста от кристал,

изваях в тайнството на акт любовен

с момински лик, в усмивка засиял —

същински ангел, нежен и чаровен.

От всичко, що създадох, без съмнение,

ти стана най-прекрасното творение!

София, България — 1986 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.